open-index/open-wikipedia-markdown huggingface dataset:
K2-72

**K2-72** (ook **EPIC 206209135** genoem) is ’n koel rooidwerg sowat 227&nbsp;ligjare van die Aarde af in die sterrebeeld Waterdraer. Dit het sover bekend vier planete, wat almal min of meer so groot soos die Aarde is. Een kom in die ster se bewoonbare sone voor.

## Ster se eienskappe
Die naam K2-72 is afgelei van die feit dat dit die 72ste ster is waarvan die planete deur die K2-sending ontdek is met behulp van die oorgangsmetode.

K2-72 is ’n M-tipe ster wat ’n massa van sowat 27% en ’n radius van sowat 33% van die Son s’n het, volgens ’n ontleding deur Dressing et al. Volgens ’n studie deur Martinez et al. is dit groter, met ’n massa en radius van omtrent 36% van die Son s’n. Albei meen die ster se ligsterkte is tussen 0,013 en 0,015 van dié van die Son. Dit het ’n oppervlaktemperatuur van tussen 3&nbsp;360 en 3&nbsp;370&nbsp;K, in vergelyking met die Son se 5&nbsp;778&nbsp;K. Sy ouderdom is onbekend.

Die ster is skynbare magnitude is 15,309. Dit is dus te dof om met die blote oog van die Aarde af te sien.

## Planeetstelsel
Die ster het sover bekend vier planete. Eers is geglo almal is kleiner as die Aarde, maar in 2017 het nuwe studies deur Martinez et al. en Courtney Dressing bevind K2-72 is aansienlik groter as wat aanvanklik gedink is en dat die planete groter as die Aarde is, hoewel hulle almal steeds vermoedelik aardplanete is. Net een, e, is sover bekend in die bewoonbare sone, hoewel c naby daaraan kan voorkom.

## Verwysings
## Eksterne skakels
* 15px Hierdie artikel is vertaal uit die Engelse Wikipedia
Hồ Chí Minh-roete

duimnael|Die Hồ Chí Minh-roete in Viëtnam en Laos.
Die **Hồ Chí Minh-roete** (wat ook in Viëtnam bekend staan as die "Trường Sơn-roete") was 'n logistieke stelsel wat van die Demokratiese Republiek van Viëtnam (Noord-Viëtnam) deur die koninkryke van Laos en Kambodja geloop het na die Republiek van Viëtnam (Suid-Viëtnam). Die stelsel het steun verleen in die vorm van mannekrag en voorrade aan die Nasionale Bevrydingsfront (NLF) (die Viëtkong of "VC" deur sy teenstanders) en die People's Army of Vietnam (PAVN), die staande Noord-Viëtnamese leër, tydens die Viëtnamoorlog.

Dit is deur die Amerikaners vernoem na die Noord-Viëtnamese president Hồ Chí Minh. Alhoewel die roete meestal in Laos was, het die kommuniste dit die Trường Sơn Strategiese Toevoerroete (*Đường Trường Sơn*) genoem, na die Viëtnamese naam vir die Annamitiese reeks-berge in Sentraal-Viëtnam. Die Noord-Viëtnamese noem dit ook die **Roete 559**, na die mans en vroue van Korps 559. In die oerwoud het hulle 'n doolhof van bospaadjies van 19 000 kilometer gelê waarlangs soldate en toerusting na die Suide beweeg het.

Volgens die Amerikaanse veiligheidsagentskap se amptelike geskiedenis van die oorlog was die roete-stelsel "een van die groot prestasies van militêre ingenieurswese van die 20ste eeu."  Die roete was in staat om troepe wat in die suide geveg het voldoende te bevoorraad, 'n militêre prestasie, ongeag die feit dat dit die plek was van die enkele mees intense bombardementveldtog in die geskiedenis beleef het. Bomme het gemiddeld  elke sewe minute op die roete ontplof. 

## Verwysings
Rooirivier

Die **Rooirivier** kan verwys na:

## Suid-Afrika 
# Rooirivier (spruit, Wes-Kaap, lat -33,89, long 22,77) 
# Rooirivier (Wes-Kaap, lat -33,88, long 22,92), 
# Rooirivier (Wes-Kaap, lat -33,48, long 22,79), 

## Sien ook 
* Rooirivier (Asië)
Lailat al-'Kadr

[duimnael|[Mohammed ontvang sy eerste openbaring van die engel Gabriël aan die berg Hira, miniatuur uit 'n manuskrip van Rasjid ad-Dins, Wêreldkroniek Dsjami at-tawarich, 1307.]]
duimnael|Volgens die Islamitiese geloof het Mohammed die engel die eerste keer in die Hira-grot gesien.
[duimnael|[Iran|Iraniërs herdenk Lailat al-'Kadr in die Imam Reza-heiligdom.]]
duimnael|Iraniërs herdenk Lailat al-'Kadr in die Jamkaran-moskee.

'''Lailat al-'Kadr''' (Arabies: لیلة القدر, letterlik: "Nag van die Lotsbestemming" of "Nag van Krag") is in Islam 'n nag in die maand Ramadan toe die eerste soera van die Koran deur Gabriël aan Mohammed geopenbaar is. Die presiese datum van dié nag word nie in die Koran genoem nie en kan net tot die onewe nagte van die laaste tien dae in Ramadan beperk word. Volgens die Islamitiese kalender begin 'n dag in ooreenstemming met die Skeppingsverhaal met sononder. Dit kan net een van die nagte van 21, 23, 25, 27 of 29 Ramadan wees. Oor eeue heen het verskeie tradisies rondom die presiese datum ontwikkel en veral die twee groot strominge van Islam, Soenniete en Sjiiete, verskil van mekaar.

## Datums 
Aangesien maande in die Islamitiese kalender altyd volgens die maan bereken word, wissel die datum van hierdie nag volgens die Gregoriaanse kalender.

### Soennitiese Islam 
Soenniete herdenk Lailat al-'Kadr op 27 Ramadan, maar die werklike viering begin altyd met sonsondergang op die vooraand (omdat 'n dag met sononder begin).

### Sjiitiese Islam 
Sjiiete herdenk Lailat al-'Kadr op 23 Ramadan, maar die werklike viering begin met sonsondergang op die vooraand. Volgens die Sjiiete val 19 Ramadan saam met die aanval op Ali in die Mihrab, terwyl hy besig was met gebed in die Groot Moskee van Koefa, Irak. Hy is op 21 Ramadan oorlede.

## Sien ook 
* Lys van Islamitiese feeste en herdenkings
* Pinkster, Christelike eweknie
* Sjavuot, Joodse eweknie

## Verwysings 
## Eksterne skakels
Irma Testa

**Irma Testa** (gebore 28 Desember 1997) is 'n Italiaanse bokser. Sy het deelgeneem aan die vroue se liggewig by die Olimpiese Somerspele 2016.

## Verwysings
Kepler-24

**Kepler-24** is ’n ster in die noordelike sterrebeeld Lier. Dit is geleë by regte klimming  en deklinasie . Met ’n skynbare magnitude van 15,5 is die ster te dof om met die blote oog te sien.

## Verwysings 
## Eksterne skakels
* 15px Hierdie artikel is vertaal uit die Engelse Wikipedia
Kepler-80

**Kepler-80** is ’n ster in die sterrebeeld Swaan met ses eksoplanete. Die ontdekking van vyf planete om die ster is in Oktober 2012 aangekondig.  Die heel binneste planeet is in 2016 bevestig.

## Planeetstelsel
Die planete wentel baie naby om die ster; die halwe lengteas van die verste planeet is  van die afstand tussen die Aarde en die Son. Die radialesnelheidsmetode kon weens die ster se dofheid nie gebruik word om die bestaan van planete te bevestig nie. Kepler-80b en c is aanvanklik met die oorgangsmetode bevestig. Twee van die ander drie kandidate is in Februarie 2014 bevestig. Die heel binneste planeet is in 2016 bevestig.

 

## Baanresonansies
Kepler-80d, e, b, c en g se wentelbane is in ’n resonansie van 4:6:9:12:18. Konjunksies van d en e, e en b, b en c, en c en g kom in relatiewe tussenposes van 2:3:6:6 voor in ’n patroon wat hom sowat elke 191 dae herhaal. Driedubbele konjunksies kom nie voor nie.

## Verwysings 
## Eksterne skakels
* 15px Hierdie artikel is vertaal uit die Engelse Wikipedia
Geelbaadjie-beweging

[duimnael|Geelbaadjie protes op 17 November 2018 in [Vesoul (Haute-Saône) ]]
**Geelbaadjie-** of die **geel glimbaadjie-beweging** (Frans: *les gilets jaunes*, genoem na die dra van geel glimbaadjies) was 'n protesbeweging wat ontstaan het in Frankryk en van 17 November 2018 tot 28 June 2020 geduur het. Die beweging het geen leiers nie en streef diverse eise na.

Die Geelbaadjie-beweging is 'n protesbeweging wat in Mei 2018 aanlyn begin het en het gelei tot betogings wat Saterdag 17 November 2018 in Frankryk begin het en vinnig versprei het na Wallonië, die vroeër swaar geïndustrialiseerde suidelike deel van België. Die geel glimbaadjie is gekies as 'n simbool, want al die motoriste word deur die wet (sedert 2008) vereis om 'n hoë sigbaarheidsbaadjie in hul voertuie te hê wanneer hulle ry (as 'n veiligheidsmaatreël). As gevolg hiervan is glimbaadjies algemeen beskikbaar, goedkoop en simbolies. Reeds vroeg in Desember 2018 is hierdie simbool algemeen aangewend deur protesbewegings vanaf Europa tot Irak, en die hoë sigbaarheidsglimbaadjies het die aandag op hul agendas gevestig.

Die beweging is gemotiveer deur stygende brandstofpryse, die hoë lewenskoste en bewerings dat die belastinghervormings die werkers en middelklas die meeste benadeel (veral dié in landelike en semi-stedelike gebiede). Betogers eis die vermindering van brandstofbelasting, die herinstel van "solidariteitsbelasting" op die rykes, die verhoging van die minimumloon en die bedanking van die president van Frankryk, Emmanuel Macron. Die beweging het tydens die COVID-19-pandemie van 2020 tot stillstand gekom. 

## Verwysings
Kepler-37

**Kepler-37** is ’n G-tipe hoofreeksster 209&nbsp;ligjare van die Aarde af in die sterrebeeld Lier. Dit het vier eksoplanete, wat almal in ’n wentelbaan na aan die ster is. Kepler-37 se massa is omtrent 80,3% van die Son s’n en sy radius sowat 77%. Dit is effens koeler en effens ouer as die Son. 

## Planeetstelsel
Kepler-37b is die naaste planeet aan die ster en was in Februarie 2013, toe die ontdekking aangekondig is, die kleinste bekende eksoplaneet. Met ’n deursnee van 3&nbsp;865&nbsp;km is dit effens groter as die Maan. Kepler-37c is sowat driekwart die Aarde se grootte en Kepler-37d sowat twee keer so groot.

Die eerste drie planete is in September 2012  ontdek en die ontdekking is in Februarie 2013 aangekondig. Die vierde planeet is in 2014 ontdek.Die wentelperiode van die binneste drie planete is binne 1% van ’n 5:8:15-resonansie. Nie een van die planete kan lewe onderhou nie weens hul nabyheid aan die ster.

## Verwysings 
## Eksterne skakels
* Tabel van bevestigde planete  by Nasa se Kepler-sending
*
* 15px Hierdie artikel is vertaal uit die Engelse Wikipedia
K2-187

**K2-187** (ook bekend as **EPIC 212157262**) is ’n sonagtige ster in die sterrebeeld Kreef. Dit het vier bevestigde eksoplanete wat in grootte wissel tussen sowat 1,4 en 3,2&nbsp;aardradiusse. Die binneste planeet wentel in net 18 uur om die ster en die buitenste planeet elke twee weke.

## Planeetstelsel
K2-187 het minstens twee superaardes wat om hom wentel, asook ’n warm Neptunus en ’n mini-Neptunus. Al vier planete is in nabyresonansies met mekaar en is te warm om lewe te huisves.

## Verwysings
## Eksterne skakels
* 15px Hierdie artikel is vertaal uit die Engelse Wikipedia
Kepler-89

**Kepler-89** is ’n F-tipe ster in die sterrebeeld Swaan met vier bevestigde planete. Dit is moontlik ’n wye dubbelster.

## Planeetstelsel
Die ontdekking van die vier planete in data van die Kepler-ruimteteleskoop is in Oktober 2012 aangekondig. Daaropvolgende metings van radiale snelheid het Kepler-89d se bestaan bevestig en aangedui dit is effens groter en swaarder as Saturnus. In Oktober 2013 is die ander drie planete se bestaan ook bevestig. 

In 2012 is ’n gedeeltelike oorgang van die tweede buitenste planeet deur die buitenste planeet waargeneem – dit was die eerste keer dat ’n planeet-planeet-oorgang voor ’n ster gesien is. 

## Verwysings 
## Eksterne skakels
* Tabel van bevestigde planete  by Nasa se Kepler-sending
* 15px Hierdie artikel is vertaal uit die Engelse Wikipedia
Rooirivier (Wes-Kaap, lat -33,48, long 22,79)

::*Vir ander riviere en spruite met dieselfde naam, sien die dubbelsinnigheidsbladsy by Rooirivier.*

Die **Rooirivier** is 'n rivier wat in die Wes-Kaap vloei. Dit is 'n sytak van, en mond uit in die Olifantsrivier ongeveer 25 km oos van die dorpie De Rust in die Klein-Karoo.
Blourivier

**Blourivier** verwys na die volgende spruite:

## Oos-Kaap 
# Blourivier (Oos-Kaap, lat -33,23, long 24,50), 
# Blourivier (Oos-Kaap, lat -33,19, long 25,75), 
# Blourivier (Oos-Kaap, lat -33,22, long 26,92),
Mawlid an-Nabi

[duimnael|Internasionale Mawlid-konferensie, Minar-e-Pakistan, [Lahore, Pakistan]]
[duimnael|'n Banier met Mawlid-groete in [Dar-es-Salaam, Tanzanië]]
[duimnael|[Maleisië|Maleisiese Soenni-Moslems tydens 'n Mawlid-optog in die regeringsetel Putrajaya, 2013.]]
[duimnael|Mawlid-optog in Bhadohi, [Uttar Pradesh, Indië]]
[duimnael|Mawlid an-Nabi in [Koerdistan, Irak]]

**Mawlid an-Nabi** (Arabies: مَولِد النَّبِي, *mawlidu n-nabiyyi*, letterlik: "Geboortedag van die profeet"; soms kort مولد *mawlid*, *mewlid*, *mewlit*, *mulud* genoem) is 'n Islamitiese herdenking van Mohammed se geboortedag. Soenniete vier dit op die twaalfde dag van Rabi'-oel-Awwal, die derde maand in die Islamitiese kalender, terwyl Sjiiete dit op 17 Rabi'-oel-Awwal herdenk.

In teenstelling met Eid-oel-Adha en Eid-oel-Fiter het die tradisie van Mawlid an-Nabi eers na die dood van Mohammed ontstaan. Die Abbasiede het as eerste in Mohammed se geboorte en kinderdae belanggestel en die Fatimiede het Mohammed se geboorte in die 11de eeu begin vier, om hul afstamming van die profeet te beklemtoon. In die Ottomaanse Ryk is dit in 1588 tot 'n amptelike vakansiedag, bekend as *Mevlid Kandil*, verklaar.

Die herdenking van Mawlid an-Nabi is tot vandag toe 'n twisappel onder Moslems en word nie algemeen aanvaar nie. Van die kritici beskou dit as 'n nabootsing van die Christelike Kersfees. Volgens die Wahhabiete mag net God allen vereer en gevier word. Vervolgens word Mohammed se geboortedag in Saoedi-Arabië nie gevier nie. In ander Islamitiese lande soos Indonesië en Maleisië is dit egter 'n openbare vakansiedag.

## Datums 
Aangesien maande in die Islamitiese kalender altyd na die maan bereken word, wissel die datum van hierdie dag volgens die Gregoriaanse kalender.

### Soennitiese Islam 
Soenniete herdenk Mawlid an-Nabi op 12 Rabi'-oel-Awwal, die werklike viering begin egter altyd met sonsondergang op die vooraand (omdat 'n dag met sononder begin).

### Sjia-Islam 
Sjiiete herdenk Mawlid an-Nabi op 17 Rabi'-oel-Awwal, die werklike viering begin egter altyd met sonsondergang op die vooraand (omdat 'n dag met sononder begin).

## Sien ook 
* Lys van Islamitiese feeste en herdenkings
* Kersfees, Christelike eweknie

## Verwysings 
## Verdere leesstof 
*  
*  
*  

## Eksterne skakels 
*
Gertjie Brynard

**Gert Steenkamp Brynard** (21 Oktober 1938 – 1 Desember 2018) was 'n Springbokrugbyspeler. Hy het op 15 Junie 1965 sy debuut gemaak in Sydney teen Australië en speel sewe toetse. Hy was 'n dokter en het op Onrus, Hermanus, gebly ten tyde van sy afsterwe. Hy het in 1965 bekend geword toe hy twee drieë teen die All Blacks gedruk het op Lancasterpark in Christchurch.

## Bronne 
*  
*  
*
Suresnes

duimnael|links|Suresnes
**Suresnes** is 'n voorstad in die weste van Parys, Frankryk, en aan die regteroewer van die Seine, met 'n oppervlakte van 3,79 vierkante kilometer en 'n bevolking van sowat 45&nbsp;000. Die stad is in die département Hauts-de-Seine geleë.

## Eksterne skakels 
*  Amptelike webwerf
Lys van Joodse feeste en herdenkings

[duimnael|Kerse word net voor die begin van die Joodse Sabbat en Joodse feeste aangesteek. Met die Kidoesj word die seën oor 'n beker [wyn gespreek wat die Sabbat en Joodse feeste inlui]]

Hierdie is 'n **lys van Joodse feeste en herdenkings** volgens die Joodse kalender. Joodse feeste staan bekend as *Jamim Towim* (Hebreeuse meervoud: ימים טובים, letterlik: "Goeie dae") of *Jom Tow* (eenvoud: יום טוב, letterlik: "Goeie dag"). Hulle is gerangskik volgens die herdenkings in die jaarkring, die hedendaagse vakansiedae in Israel en ander herdenkings en vasdae in Judaïsme. Die twee heiligste dae in die Joodse kalender is die weeklikse Sabbat en die jaarlikse Jom Kippoer. Die drie tradisionele Bedevaartsfeeste (שלוש רגלים, *sjalosj regalim*) is Pesach, Sjavuot en Soekkot. Tydens die bestaan van die Tweede Tempel het die Jode na Jerusalem getrek en gedurende hierdie feeste offers gebring. Van die kleiner (na-Bybelse) Joodse feeste is Chanoeka en Poerim, waarby die hoofherdenkings in die aand gehou word en die dae gewone werkdae is. Die Joodse kalender beskik oor vier nuwejaarfeeste, waarvan Roosj Hasjana, die "hoof van die jaar", die vernaamste is. Die drie ander nuwejaarfeeste is Toe Bisjwat ("nuwejaar van bome"), Roosj Hasjana Labehemá ("nuwejaar van plaasdiere") en 1 Nisan vir die telling van die maande en bepaling van die groot feeste asook vir die berekening van die jare van 'n Joodse koning se regering. Die einde van die jaarlikse leessiklus van die Tora en die begin van 'n nuwe leessiklus in die sinagoge word op Simgat Tora gevier.

## Feeste en herdenkings in die jaarkring 
## Nuwe Israeliese feeste en herdenkings 
## Ander feesdae 
* Sabbat (שבת, weeklikse rusdag)
* Brit Milá (ברית מילה, Besnyding)
* Bar Mitswá of Bat Mitswá (בר מיצוה of בת מיצוה, Godsdienstige volwassenheid)
* Rosj Chódesj (ראש חודש, maandelikse viering van die nuwe maan)

## Vasdae 
## Eksterne skakels 
*  
*  
*
Rockwell B-1 Lancer

Die **Rockwell B-1 Lancer** is 'n supersoniese, swaaivlerk, langafstand-strategiese bomwerper wat kernwapens dra. Dit is ontwikkel uit 'n 1965-spesifikasie van die Amerikaanse Lugmag vir 'n hoëspoedbomwerper wat op lae hoogtes kan funksioneer om die B-52 Stratofortress te vervang. Konstruksie van die eerste prototipe het in laat-1972 begin en die prototipe het wel op 23 Desember 1974 gevlieg. Teen die einde van Junie 1977 het nog drie prototipes reeds 118 vlugte onderneem en 646 vliegure is aangeteken. As gevolg van kostes wat eksponensieel toegeneem het, is die projek in 1977 gekanselleer. Tog het toetsvlugte met die prototipes voortgeduur tot in 1981.

Na militêre en politieke ingryping op hoë vlak is die program deur die Reagan-administrasie in 1982 herroep. Die nuwe verbeterde produksiemodel het op 18 Oktober 1984 sy nooiensvlug voltooi en was bekend as model B-1B. Die B-1B het van die B-1A verskil; dit het oor verbeterde lugvaartelektronika aanboord beskik, die onderstel is versterk, dit het oor uitskietstoele beskik (B-1A het 'n ontsnappingshok gehad) en kon wapens buite die vliegtuig dra. Die eerste B-1B is aan die Dyess Lugmagbasis in Texas afgelewer in Junie 1985 en op 1 Oktober 1986 as operasioneel verklaar. Die laaste van die 100 B-1B's is op 2 Mei 1988 afgelewer en het elk VS$200 miljoen gekos.

Die Rockwell B-1 Lancer is die laaste strategiese bomwerper met 'n lang togafstand wat gebou is. Dit kan meeste vyandige verdedigingstelsels binnedring en is die ruggraat van die Amerikaanse langtogafstand-bomwerpermag. Dit kan groot vragte dra van 'n verskeidenheid wapens en dit blitsvinnig aflewer of vuur; feitlik enige plek op die aarde op kort kennisgewing. Die B-1 gebruik korter aanloopbane as die B-52, kan laer vlieg en is vinniger as die B-52, dit dra twee keer die bomvrag van die B-52 en het 'n kleiner radarprofiel as die B-52.

Die deurlopende *Conventional Mission Upgrade Program* verseker dat die B-1 se vermoëns voortdurend verbeter. Dit verbeter die vliegtuig se akkuraatheid en vermoë om te oorleef deur die *slim* wapens en ander wapens en die aanboord teenmaatreëls te integreer.

Die B-1B se AN/ALQ 161A verdedigingsavionikastelsel bespeur outomaties enige radarbedreiging, insluitende missiele wat die vliegtuig van agteraf aanval. Dit sal self besluit watter teenmaatreëls toegepas moet word bv. of *chaff* (metaalstrokies) of fakkels uitgeskiet moet word en of daar elektroniese storing van seine moet plaasvind.

Die Sowjetunie het die Toepolef Tu-160 ontwikkel as teenvoeter vir die B-1.

## Tegniese besonderhede 
## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Binyamina-Giv'at Ada

'''Binyamina-Giv'at Ada''', Hebreeus: בנימינה-גבעת עדה , Arabies: بنيامينا غفعات عادة , is 'n munisipaliteit in Israel met sowat 15 600 inwoners in 2017. 

Die munisipaliteit is in 2003 gestig en lê in die Haifa distrik.

Binyamina-Giv'at Ada lê suidelik van die stad Haifa.

## Geboortes 
* Ehud Olmert (1945), advokaat en politikus (Eerste Minister en burgemeester van Jerusalem gewees)
Nylrivier (Suid-Afrika)

::*Hierdie artikel handel oor die Nylrivier in Suid-Afrika. Vir die bekende, langste rivier in die wêreld, sien Nylrivier*.

Die **Nylrivier** (Engels: *Nile River*) is 'n rivier in Limpopo, Suid-Afrika. Dit is die boloop van die Ngwaditse (by Mokopane) en Mogalakwenariviere, wat eindelik 'n regtersytak van die Limpoporivier vorm. Noordoos van Modimolle loop dit deur 'n vloedvlakte wat deels deur die Nylsvley-natuurreservaat beskerm word. Sytakke in die boloop is die Olifantsspruit, Groot- en Klein-Nylriviere, wat onder meer die ooshange van die Waterberg dreineer.

## Eksterne skakel 
* Google-kaart van die Nylrivier se monding by Geonames.org (cc-by)

## Bron 
* South Africa Road Atlas. Mapstudio. 

## Verwysings
Lys van Islamitiese feeste en herdenkings

Hierdie is 'n **lys van Islamitiese feeste en herdenkings** volgens die Islamitiese kalender. Hulle is gerangskik volgens die feeste en herdenkings in die jaarkring en herdenk hoofsaaklik die lewe van die Islamitiese profeet Mohammed en die Koran. Eid-oel-Adha (Offerfees) en Eid-oel-Fiter (Suikerfees) is die twee heiligste feeste in Islam. Die tradisies van die feeste en herdenkings verskil effens, afhangend van die kultuur van die lande waar Moslems bly. 'n Ander verskil in feesviering bestaan tussen die Islamitiese rigtings Soenni, Sjia en Soefisme. Daarbenewens vier Soenniete en Sjiiete feeste en herdenkings nie op dieselfde dag nie, omdat die Islamitiese kalender tussen dié twee geloofsoortuigings effens verskil.

## Feeste en herdenkings in die jaarkring 
## Kulturele feesdag 
Die Nuwejaar is in Islam 'n kulturele herdenking, waarop Moslems die eerste dag van die maand Muharram vier.

## Ander feesdae 
* Vrydaggebed (صلاة الجمعة, Gebed op die dag van byeenkoms)

## Eksterne skakels
Bnei Brak

**Bnei Brak**, Hebreeus: בני ברק , Arabies: بني براك , is 'n Israelse stad in die Tel Aviv distrik met 'n bevolking van sowat 194&nbsp;000 in 2017.

Die stad lê net oostelik van die stad Tel Aviv.

Bnei Brak is 'n sentrum van die Garediese Judaïsme en een van die armste en digbevolkste stede in Israel, asook die vyfde mees bevolkte stad ter wêreld.

## Eksterne skakels 
* Amptelike webwerf

300px|links|duimnael|Garediese Jode in Bnei Brak
De’Longhi Group

**De’Longhi Group** is 'n Italiaanse vervaardiger van huishoudelike toestelle. Die onderneming het sy oorsprong in 'n klein werkswinkel wat in 1902 deur die de’Longhi-familie gestig is en hom op die vervaardiging van industriële onderdele toegespits het. Aanvanklik was die maatskappy, wat in 1950 geïnkorporeer is, 'n belangrike vervaardiger van draagbare verwarmers en lugversorgers. Later het dit sy aktiwiteite uitgebrei na byna enige kategorie van huishoudelike toestelle vir die bereiding van koffie, espresso en kos (insluitende gesofistikeerde lugbraaiers wat as *Multifry* bemark word), asook skoonmaaktoestelle en strykysters. Tans is dit die wêreld se voorste vervaardiger van espressomasjiene (insluitende masjiene vir die Switserse onderneming Nestlé Nespresso S.A.). Sy aandele word sedert 2001 op die Milaanse Effektebeurs se FTSE Italia Mid Cap-indeks genoteer.

[duimnael|links|Die Italiaanse voedselwetenskaplikes Alessandro Benedetti en Manuel Zanette bak [pizza in 'n *Multifry*-lugbraaier]]
In 2001 het De’Longhi met die oorname van die Britse vervaardiger Kenwood sy posisie in die mark vir voedselverwerkers verstewig. In dieselfde jaar is die Toskaanse onderneming Ariete, 'n bekende Italiaanse vervaardiger van huishoudelike toestelle, by die De’Longhi-groep ingesluit. Die groep het sy belange in die huishoudelike toestellebedryf in 2013 verder uitgebrei deur die regte vir die vervaardiging van huishoudelike produkte onder die Duitse handelsmerk Braun van die Amerikaanse onderneming Procter & Gamble te koop.

Vandag het die De’Longhi Group, wat sy setel in Treviso, Veneto het, belange in 33 lande wat deur dogtermaatskappye waargeneem word, terwyl die groep sy produkte wêreldwyd bemark. Die Suid-Afrikaanse filiaal van De’Longhi het sy hoofkwartier in die Johannesburgse voorstad Constantia Kloof.

## Verwysings 
## Eksterne skakels 
*   Amptelike webwerf
Blourivier (Oos-Kaap, lat -33,23, long 24,50)

::*Vir ander spruite met dieselfde naam, sien die dubbelsinnigheidsbladsy by Blourivier.*

Die **Blourivier** is 'n spruit wat in die Oos-Kaap in Suid-Afrika vloei.
Skulpspruit (spruit, Vrystaat)

Die **Skulpspruit** is 'n spruit wat in die Vrystaat, Suid-Afrika vloei. Die Skulpspruit lê in die opvangsgebied van die Oranjerivier, distrik Mohokare.
Skulpspruit (rivier, Vrystaat, lat -29,27, long 27,22)

:*Vir ander riviere met dieselfde naam, sien die dubbelsinnigheidsbladsy by Skulpspruit.*

Die **Skulpspruit** is 'n rivier wat in die Vrystaat, Suid-Afrika vloei.
Holon

**Holon**, Hebreeus: חולון, Arabies: حولون, is 'n Israelse stad in die Tel Aviv distrik met 'n bevolking van sowat 196&nbsp;282 in 2019.

Die stad lê suid van die stad Tel Aviv. Een van die twee Samaritaanse gemeenskappe is hier gevestig.

## Eksterne skakels 
* Amptelike webwerf
Bohemian Rhapsody (rolprent)

***Bohemian Rhapsody*** is 'n biografiese film oor die Britse rockgroep Queen. Dit volg die sanger Freddie Mercury se lewe, tot met Queen se Live Aid-vertoning in 1985 in die Wembley-stadion. Die rolprent is 'n gesamentlike Brits-Amerikaanse onderneming wat deur 20th Century Fox, New Regency, GK Films, en Queen Films verfilm is, met Fox as verspreider.

Die regisseur is Bryan Singer en die draaiboek is geskryf deur Anthony McCarten. Dit is vervaardig deur Graham King en die voormalige bestuurder van Queen Jim Beach. Rami Malek is Mercury, met Lucy Boynton, Gwilym Lee, Ben Hardy, Joseph Mazzello, Aidan Gillen, Allen Leech, Tom Hollander en Mike Myers in byrolle. Queen se Brian May en Roger Taylor het gedien as kreatiewe en musikale konsultante.

Die vervaardiging van *Bohemian Rhapsody* is in 2010 aangekondig, met Sacha Baron Cohen as Mercury. Nadat Baron Cohen in 2013 die projek verlaat het ná verskille met die vervaardigers, het die projek 'n paar jaar lank stilgestaan voordat Malek in November 2016 gekies is. Die hoofverfilming het in September 2017 in Londen begin met Singer as regisseur. In Desember 2017 is Singer ontslaan vir afwesigheid en botsing met die res van die span, en Dexter Fletcher is gehuur om die film te voltooi. Singer het erkenning as regisseur behou, terwyl Fletcher erkenning as uitvoerende vervaardiging gekry het. Verfilming het geduur tot in Januarie 2018.

*Bohemian Rhapsody* het verskeie pryse ontvang, onder andere vier toekennings by die 91ste Oscar-toekenningsaand: vir beste akteur (Malek), beste filmredaksie, beste klankbewerking en beste klankmengsel; Dit is ook benoem vir beste rolprent. Die rolprent het 'n Golden Globe ontvang vir beste dramarolprent by die 76ste Golden Globe-toekenningsaand, en Malek het 'n Oscar, Golden Globe, Screen Actors Guild Award en Bafta vir beste akteur gewen.

## Verwysings 
## Eksterne skakels 
*
Toepolef Tu-22

Die **Toepolef Tu-22** was die eerste supersoniese bomwerper van die Sowjetunie. Die vliegtuig se ontstaan kan nagespoor word na 'n 1955-studie om 'n supersoniese bomwerper te produseer wat verdedigingslinies teen hoë hoogtes en met hoë spoed kan deurdring om kernwapens af te vuur. Die prototipe het sy nooiensvlug op 7 September 1959 voltooi. Dit het die Sowjetlugmag se eerste suksesvolle supersoniese bomwerper geword. Die Weste het eers in 1961 bewus geword van die Tu-22 toe tien vliegtuie 'n publieke verbyvlug voltooi het. Die Weste het die vliegtuig die **Blinder** genoem.

Die Tu-22 dra 'n bemanning van drie: vlieënier, navigator en radio-operateur/skutter. Die ontwerp was uniek in die sin dat die twee enjins by die basis van die stertvin geïnstalleer was. Daar is ook 'n 23 mm kanon in die stert geïnstalleer vir verdediging, dit was deur radar beheer. Daar is ongeveer 300 Tu-22's vanaf 1960 tot 1969 gebou. Die eerste model was die Tu-22A wat vryvallende kernbomme kon dra. Die Tu-22B kon AS-4 begeleide missiele dra en daar was 'n radargidsstelsel onder die neus geïnstalleer om dit te kon bewerkstellig. Die Tu-22R was 'n verkenningsvliegtuig met ses vensters in die bomrak waar drie pare langstrekkameras geïnstalleer is. Die Tu-22P was 'n opleidingsvliegtuig met die instrukteur in 'n aparte verhoogde kajuit. Die Tu-22P was toegerus met 'n elektroniese teenmaatreëlstelsel. Toe die Tu-22 verouderd begin raak het, is elektroniese speurtoerusting in hulle geïnstalleer. 

## Operasionele diens 
Die vliegtuig was ook gebruik deur die lugmagte van Oekraïne, Libië en Irak. Dit was gebruik in die inval van Afghanistan asook die Irak-Iranoorlog. Irak het die vliegtuie teen die Koerdiese rebelle gebruik in die 1980's terwyl Libië syne teen Tsjad en Soedan gebruik het.

Die Tu-22 het die Tu-16 vervang maar was nie 'n wesenlike verbetering nie. Daar is ook nie 'n groot aantal van die Tu-22 gebou nie weens betroubaarheidsprobleme. Toepolef wou die vliegtuig se ontwerp verbeter om beter werkverrigting te verseker en nadat 'n studie gedoen is, is die Toepolef Tu-22M ontwerp.

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
IOS

**iOS** (oorspronklik **iPhone OS** genoem) is 'n mobiele bedryfstelsel wat deur Apple Inc. eksklusief vir sy eie hardeware ontwikkel is. Tans word die meeste van Apple se mobiele toestelle deur hierdie bedryfstelsel aangedryf, insluitende die iPhone, iPad en iPod Touch. Dit is tans die tweede gewildste mobiele bedryfstelsel wêreldwyd na Android.

iOS is oorspronklik in 2007 bekend gestel as die bedryfstelsel vir Apple se slimfoon iPhone, maar later ook gebruik om ander Apple-toestelle aan te dryf soos die musiekspeler iPod Touch (vanaf September 2007) en die tabletrekenaar iPad (vanaf Januarie 2010). In Maart 2018 was daar meer as 2,1 miljoen iOS-toepassings in Apple se toepassingswinkel beskikbaar, waarvan sowat een miljoen vir gebruik op die iPad bestem is.

iOS is 'n derivaat van Apple se macOS-bedryfstelsel vir tafel- en skootrekenaars en baseer op Apple se oopbron-bedryfstelsel Darwin wat op sy beurt op basis van NeXTStep (vanaf 1986) ontwikkel is - 'n BSD-Unix-bedryfstelsel met 'n Mach-kern en 'n destyds innovatiewe grafiese gebruikerskoppelvlak.

Met die vrystelling van die nuwe bedryfstelsel iPadOS as 'n aangepaste weergawe van iOS vir gebruik op iPad-tabletrekenaars op 24 September 2019 bly iOS beperk tot iPhone-slimfone en iPod touch-toestelle.

## Verwysings
Ramat Gan

**Ramat Gan**, Hebreeus: רמת גן , Arabies: رمات غان , is 'n Israelse stad in die Tel Aviv distrik met 'n bevolking van sowat 156&nbsp;000 in 2017. Die stad lê oos van die stad Tel Aviv.

Ramat Gan huisves een van die grootste diamantbeurse in die wêreld en baie hoëtegnologie-nywerhede.

## Eksterne skakels 
* Amptelike webwerf
Basin Street

**Basin Street** (Frans: **Rue Bassin**) is 'n straat in New Orleans, Louisiana. Dit loop parallel met Rampart Street een blok binnelands (of "lakeside") van die grens met die Franse Wyk (Engels: French Quarter), en loop vir vyf blokke vanaf Canal Street teen die Saint Louis-begraafplaas af. Dit draai daarna tans in die rigting van die meer en word deel van Orleans Avenue.

Die naam is afkomstig van die omdraaibekken van die Carondelet-kanaal wat voorheen langs die straat was, waar dit nou by die Munisipale Ouditorium by Orleans Avenue aansluit. 

In die laat 19de en vroeg 20ste eeu het treinspore parallel met die kanaal geloop en dan in Basin Street ingedraai en oor die "neutrale grond" (soos wat straatmediane plaaslik genoem word) tot by een van die stad se hoofspoorlynstasies op Canal Street gegaan. 

Hoewel in 'n stadium een van die stad se beste woonbuurtstrate, het dit in 1870 'n rooiligsone geword. Tussen 1897 en die Eerste Wêreldoorlog was die agterkant van Basin Street die voorkant van die Storyville-rooiligdistrik, met 'n ry spoggerige kroeë en herehuise wat aan musiek toegewy is.

Ná Storyville tot niet gemaak is, is Basin Street tydelik na *North Saratoga *herdoop. Die grootste deel van Storyville is gesloop en met Iberville-projekte vervang.

Basin Straat het voorheen aan die ander kant van Canal Street aangehou tot in Common Street, wat vandag Elk Place heet en ná twee blokke aan die boonste kant van Common Street Loyola Avenue word. Die ooreenstemmende straat parallel aan Rampart een blok terug aan die ander kant van Louis Armstrong-park in die Treme-woonbuurt heet Saint Claude.

Basin Street is vereer in die lied *Basin Street Blues* wat Spencer Williams in 1926 gepubliseer het en in 1929 deur Louis Armstrong opgeneem is; die honderde opnames van dié jazz-standaardwerk sluit ook 'n weergawe van Miles Davis van 1963 in.

Daar is 'n reeks monumente op die neutrale grond van Basin Street, insluitend standbeelde van Simón Bolívar, Benito Juárez en Francisco Morazán, en 'n metaalteken wat Storyville gedenk.

## Verwysings
Thule

[regs|duimnael|’n Seël van [Groenland uit 1936, met die naam “Thule”.]]

**Thule** (Grieks: Θούλη, *Thoúlē*; Latyn: *Thule*, *Tile*) was die heel noordelikste plek en is genoem in antieke Griekse en Romeinse letterkunde en kartografie.

In klassieke en Middeleeuse letterkunde het **ultima Thule** (Latyn vir "verste Thule") ’n metaforiese betekenis gekry van enige verafgeleë plek “buite die grense van die bekende wêreld”. 

Teen die laat Middeleeue en vroeë moderne era is die naam dikwels verbind met die regte Ysland of Groenland. Soms was Ultima Thule ’n Latynse naam vir Groenland terwyl die naam Thule vir Ysland gebruik is. Teen die laat 19de eeu is Thule egter dikwels met Noorweë vereenselwig.

In sterrekunde is Ultima Thule die bynaam van die trans-Neptunus-voorwerp 486958 Arrokoth, wat op 1&nbsp;Januarie 2019 deur die ruimtetuig New Horizons bereik is. Dit is die verste voorwerp in die Sonnestelsel wat nog deur ’n ruimtetuig besoek is.

## Verwysings
## Eksterne skakels
* 15px Hierdie artikel is vertaal uit die Engelse Wikipedia
Ghaapse plato

Die **Ghaapplato** (ook genoem die Ghaap, Ghaapseberg, Kaapseberg, Kaap Plateau) is ‘n landstreek in die suide van Noordwes en die noorde van die Noord-Kaap. Dit omsluit ‘n groot deel van Griekwaland-Wes.

## Ligging
Die hoogland lê wes van die Hartsrivier en die benedeloop van die Vaalrivier tot die Kurumanheuwels in die weste en van die samevloeiing van die Vaal-  en Oranjerivier in die suide tot Vryburg in die noorde. Dit is  hoofsaaklik die historiese distrik Herbert. In die gebied lê Reivilo (55km wes van Taung en 100km suidwes van Vryburg), die spoorweghaltes Ulco en Koopmansfontein en Boetsap. Aan die suidekant van die plato lê Campbell en Griekwastad. Die hoogte bo seevlak wissel tussen die 1 200 en 1 500m.

## Terrein
Die Ghaapse plato is ‘n plat  deel van die land waar die Hoëveld en die Kalahari in mekaar oorgaan. Op die rand van die plato lê die Kurumanheuwels, Langberge en Asbesberge. Water op die oppervlakte is skaars. Daar is enkele droë panne, maar onder die grond is daar redelike hoeveelhede water beskikbaar. Die gebied is kalkagtig. In die dolomitiese grond is daar grotte en karstbronne. Die bekende Oog in Kuruman, die Wonderwerkgrot noord van Daniëlskuil en die Kogelbeengrot ten suide van Lime  Acres is in die streek. Kameeldoringbome oorheers die plantegroei.

## Ekonomie
[duimnael|250px|regs|'n Voorbeeld van Bellsbank-[Kimberliet uit Kryttydse gesteentes te Mount Rupert, Noord-Kaap. Hierdie diamantdraende gesteente het 118 miljoen jaar gelede die Proterosoïese dolomietgesteente van die Ghaap-groep deurdring.]]
Voorheen was hier lood- en sinkmyne. Wes van Taung was daar kalkmyne in die platorand. Beesboerdery lewer melk en kaas. Warrenton is die ekonomiese steunpunt vir die oostelike deel van die streek en Kuruman vir die westelike deel.

## Etimologie
Die woord ‘’ghaap’’ kom uit die taal van die Korana. Dit is afgelei van die woord ≠hab wat ‘’plat berg’’ of ‘’plato’’ beteken. Vir die blanke intrekkers het die naam geklink na ‘’kaap’’  en omdat hulle nie die betekenis van die oorspronklike naam geken het nie  ‘’berg’’ bygevoeg.

## Lees ook
*Ghaap (*Hoodia gordinii*)
*Lys van streeksname in Suid-Afrika
Multikulturele onderrig

alt=Foto: Wikipedia Commons|duimnael| Multikulture onderrig in gebruik
**Multikulturele onderwys** bestaan uit 'n reeks opvoedkundige strategieë wat ontwikkel is om onderwysers toe te rus om positief te reageer op die talle probleme wat geskep is deur die vinnigveranderende demografie van hul studente. Dit bied studente kennis rakende die geskiedenis, kulture, en die bydraes van diverse groepe; dit veronderstel dat die toekoms van die samelewing pluralisties is. Dit is gebaseer op insigte van verskillende velde, insluitende etniese studies en vrouestudies, en herinterpretasie van die inhoud van verwante akademiese dissiplines. Dit word ook beskou as 'n manier van onderrig wat gebaseer is op die beginsels van insluiting, diversiteit, demokrasie, vaardigheid verkryging, ondersoek, kritiese denke, waarde van perspektiewe en self-refleksie. Hierdie metode van onderrig is doeltreffend in die bevordering van opvoedkundige prestasies onder immigrantstudente en vorm dus deel van die hervorming-beweging agter die transformasie van skole.

**Doelstellings en doelwitte**

Die doelstellings en mikpunte van multikulturele onderrig wissel tussen opvoedkundige filosowe en liberale politieke teoretici. Opvoedkundige filosowe fokus op die behoud van die minderheidsgroepkultuur, deur die ontwikkeling van outonomie van kinders te bevorder en hulle aan nuwe en verskillende idees bekend te stel. Hierdie vorm van blootstelling help kinders om krities te dink, asook om hulle aan te moedig om 'n meer oop ingesteldheid te hê. Politieke teoretici fokus op 'n model van multikulturele onderwys wat sosiale aksie teweegbring en regverdig. Studente word dus toegerus met kennis, waardes en vaardighede wat nodig is om gemeenskapsveranderinge aan te wakker en deel te neem. Dit lei tot geregtigheid vir andersins geviktimiseerde en uitgesluite etniese groepe. Onder so 'n model dien onderwysers as agente van sulke verandering om demokratiese waardes te bevorder en bemagtig studente om op te tree. Multikulturele onderwys het 'n leër van ander winste en doelwitte:

* Bevorder goeie burgerlikheid
* Stel historiese rekords reg
* Verhoog selfbeeld van nie-hoofstroomstudente
* Verhoog blootstelling aan gediversifiseerde studente
* Bewaar minderheidsgroepkultuur
* Bevorder kinders se outonomie
* Die bevordering van sosiale geregtigheid en gelykheid
* Stel student in staat om ekonomies te slaag in 'n geïntegreerde, multikulturele wêreld

Die uitkoms hierbo gelys is afhanklik van die hoeveelheid tyd en moeite wat die onderwyser daaraan spandeer. Multikulturele onderwys, in sy ideale vorm, verg 'n aktiewe en opsetlike struktuur, eerder as 'n passiewe, toevallige benadering.

**Verwysings**
Ashkelon

**Ashkelon** (ook wel *Askelon*), Hebreeus: אשקלון , Arabies: عسقلان , is 'n Israelse stad in die Suidelike distrik met 'n bevolking van sowat 138&nbsp;000 in 2017.

Die stad lê noordelik van die Gasastrook aan die Middellandse See.

Ashkelon het in die Oudheid tot die Filistyne-gebied behoort.

## Eksterne skakels 
* Amptelike webwerf
Toepolef Tu-22M

Die **Toepolef Tu-22M** was 'n supersoniese bomwerper van die Sowjetunie met die NAVO-verslagnaam **Backfire**. Dit het oor swaaivlerke beskik en het die Toepolef Tu-22 vervang. Die motors was meer konvensioneel geplaas en was ook die nuwe, kragtiger Kuznetsov motors.

## Tegniese besonderhede 
## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Toepolef Tu-160

Die **Toepolef Tu-160** is 'n supersoniese bomwerper wat deur die Sowjetunie ontwikkel is. Die NAVO-verslagnaam vir die vliegtuig is **Blackjack**. Dit is die swaarste en kragtigste bomwerper wat nog ooit gebou is. Dit is ontwerp om teen subsoniese snelhede op lae hoogtes sowel as supersoniese snelhede op hoë hoogtes te kan vlieg. Dit beskik oor twee bomrakke wat kruisermissiele, kortafstand-geleide missiele of konvensionele wapens kan dra. Dit beskik ook oor swaaivlerke; tewens die vliegtuig is ontwerp in antwoord op die Amerikaanse Rockwell B-1 Lancer.

Die Tu-160 is egter baie groter, swaarder en vinniger as die B-1 en het ook 'n beter togafstand. Die Weste het egter reeds voor die toetsvlug geweet van die Tu-160 want 'n spioeneersatelliet het 'n foto geneem van die vliegtuig by sy basis. Toepolef het twee prototipes en een statiese model gebou vir toetsing. Produksie het in 1984 begin en die eerste bestelling was vir 100 eenhede. Produksie is egter in 1992 gestaak nadat slegs 36 eenhede afgelewer is, weens die "Strategiese wapenbeperkings".

Die Tu-160 word aangedryf deur vier Kuznetsov NK-321 enjins wat 25&nbsp;000&nbsp;kg stukrag elk lewer. Die enjins is in pare langs die romp geïnstalleer. Die Tu-160 kan teen 70 m/s klim en sy operasionele hoogte is 18&nbsp;000&nbsp;m. Dit beskik oor terreinvolgradar wat dit die vermoë gee om teen hoë snelhede op lae hoogtes te vlieg. Al vier bemanningslede beskik oor uitskietstoele. Dit kan invlug hervul word met brandstof en die vlerke kan swaai van 20 tot 65 grade wat dit toelaat om teen subsoniese sowel as supersoniese snelhede te kan vlieg.

Dit kan ses Kh-55 langafstand- sowel as twaalf kortafstandmissiele dra, asook vryvalkern- en konvensionele wapens. Dit is nie toegerus met enige verdedigingswapens nie maar slegs met elektroniese teenmaatreëls. Die vliegtuig is in April 1987 in diens gestel. Aan die einde van 1991 was 19 vliegtuie in die Oekraïne, en na die ineenstorting van die Sowjetunie het die vliegtuie daar gebly. Na besware van Rusland en samesprekinge het Oekraïne die vliegtuie en missiele behou maar 'n uitstaande gasrekening van Rusland is gekanselleer.

In Julie 1999 het die Russiese Minister van Verdediging een Tu-160 bestel, die prys was 45 miljoen roebel.

## Tegniese besonderhede 
350px|regs|Ortografiese projeksie van die Tupolev Tu-160

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Lys van landname in verskeie tale

Die meeste **lande van die wêreld** het **verskillende name** in verskeie tale. Party lande het ook naamsveranderings weens staatkundige of ander redes ondergaan. Hierdie artikel poog daarin om alle ander bekende name vir alle nasies, lande en oppermagtige (soewereine) state weer te gee. Dit laat geen ruimte vir enige mening omtrent die  "oorspronklike", "amptelike", "werklike", of "juiste" benaming vir enige land nie.

Lande word alfabeties deur hul **tans bekendste naam in Afrikaans** gelys. Elke Afrikaanse naam word opgevolg deur sy tans bekendste eweknie in ander tale, en word ook in alfabetiese volgorde volgens naam en taal gelys (ongeag die uitspraak). Waar geskiedkundige en/of wisselvorms gebruik word, word dit so aangedui. Buitelandse benamings wat met Afrikaans ooreenstem word ook gelys, om die vraag "Hoe heet die naam in...?" te beantwoord.

Die name moet as volg neergepen word: tale wat die Latynse alfabet gebruik, moet as "**Naam** (taal)" geskryf word, byvoorbeeld, "**Afeganistão** (Portugees)", en volgens die Afrikaanse alfabetiese volgorde gelys word. Tale wat ander skrifstelsels gebruik, moet as "**Verlatynsing** – oorspronklike skrif (taal)" uitgedruk word, byvoorbeeld "**Argentine** - אַרגענטינע (Jiddisj)", en ook volgens die Latynse skryfstelsel in alfabetiese volgorde verskyn.

Vanweë die grootte word hierdie artikel in vier dele verdeel:
* Lys van landname in verskeie tale (A-C)
* Lys van landname in verskeie tale (D-I)
* Lys van landname in verskeie tale (J-P)
* Lys van landname in verskeie tale (R-Z)

## Eksterne skakels
*Slovene Governmental Commission for the Standardisation of Geographical Names - in die eerste kolom word die name gelys, soos voorgestel deur die kommissie, in die tweede kolom is die kort amptelike name gelys en in die derde kolom word die lang amptelike name gelys. Geraadpleeg op 7 Oktober 2005.
*GEONAMES - Countries of the World - Die lande van die wêreld in hul eie tale en skrifte, met amptelike name, hoofletters, vlae, wapens, administratiewe afdelings, volksliedes en vertalings van die lande en hoofletters in baie tale.
*CLDR - Unicode Common Locale Data Repository - bied ontwikkelaarvriendelike XML-lêers met baie taal-/plaaslike spesifieke data, insluitend landname in meer as 50 verskillende tale. Laai die nuutste data-lêer, core.zip-lêer, vind lêer common/main/[taalkode].xml en ldml/localeDisplayNames/territories/territory tags van dit
Bat Yam

**Bat Yam**, Hebreeus: בת ים , Arabies: بات يام , is 'n Israelse stad in die Tel Aviv distrik met 'n bevolking van sowat 129&nbsp;000 in 2017.

Die stad lê suidelik van die stad Tel Aviv aan die Middellandse See.

## Eksterne skakels 
* Amptelike webwerf
Ehud Olmert

**Ehud Olmert**, (Hebreeus: אהוד אולמרט, gebore op 30 September 1945 in Binyamina) is 'n Israelse advokaat en politikus wat aan die HaLikud- en later aan die Kadima-party het behoort.

Hy het van 1974 tot 1998 en van 2003 tot 2009 'n lid van die Knesset gewees.

Hy was burgemeester van Jerusalem (1993-2003) en Eerste Minister van Israel (2006-2009) gewees (die Olmert-kabinet). 

Hy was ook Minister gewees van:
* Sonder portefeulje (minderhede, 1988-1990)
* Gesondheid (1990-1992)
* Ekonomie (2003-2006)
* Kommunikasie (2003-2005)
* Finansies (2005-2006)
* Welsyn en Sosiale Sake (2006-2007)

Van Februarie 2016 tot Julie 2017 het hy vir o.a. omkopery in die tronk gewees.

## Eksterne skakels 
*  Knesset se webwerf
Meulrivier (Wilge, Vaal)

:*Vir ander riviere met dieselfde naam, sien die dubbelsinnigheidsbladsy by Meulrivier.*

Die **Meulrivier** is 'n rivier wat in die Vrystaat, Suid-Afrika vloei. Dit is 'n regterhandse sytak van die Wilgerivier.
Kiritimati

**Kiritimati**, ook bekend as *Kersfeeseiland*,is 'n atol in die Stille Oseaan en is deel van die Republiek Kiribati. Die eiland is 232&nbsp;km (144&nbsp;myl) noord van die ewenaar, 2&nbsp;160&nbsp;km (1&nbsp;340&nbsp;myl) suid van Honolulu en 5&nbsp;360&nbsp;km (3&nbsp;330&nbsp;myl) wes van San Francisco geleë.

Kiritimati val in die UTC+14:00-tydsone en is een van die eerste bewoonde gebiede om die nuwejaar te vier.

## Geskiedenis 
Die eiland is in 1537 deur die Spaanse ekspedisie van Hernando de Grijalva ontdek. Dit is ook deur James Cook op 24 Desember 1777 besoek.

Groot-Brittanje het in 1957 waterstofbomme hier laat ontplof en Amerika het ook in 1962 hier kerntoetse gedoen.

## Demografie 
Daar is vyf hoof nedersettings op die eiland, vier is bevolke een is verlaat; *Banana*, *Tabwakea*, *Paris*, en *London*, wat langs die hoofpad op die noordpunt van die eiland geleë is, en *Poland*, wat oorkant die hoofstrandmeer na die Suide is.

*Tabwakea* is verreweg die grootste met 3,537 inwoners. Die tweede grootste nedersetting is die belangrikste nedersetting van *Londen*.

## Sien ook 
* Kerseiland

## Verwysings 
## Eksterne skakels
Malmedy

**Malmedy**, Waals: *Måmdey*, is 'n munisipaliteit en stad in die Belgiese provinsie Luik, met 'n bevolking van 12&nbsp;700 in 2018 en 'n oppervlakte van 100 km².

Die stad is geleë waar die Warchenne-rivier in die Warche-rivier uitmond.

Die munisipaliteit bestaan uit drie deelmunisipaliteite:
* Malmedy (in die sentrum) 
* Bellevaux-Ligneuville (in die suide)
* Bévercé (in die noorde).

Die munisipaliteit is Franstalig met fasiliteite vir Duitssprekende, en grens in die noorde aan die Hoë Vene, 'n streek wat aan die Ardenne (en die Eifel) behoort.

Baraque Michel wat met 674 meter die derde hoogste heuwel in België is, lê in die munisipaliteit.

## Geskiedenis 
Malmedy het deel uitgemaak van die Abdyvorstedom Stavelot-Malmedy (tot 1795) en van die Ourthedepartement (1795-1814).

Sedert 1815 was Malmedy 'n deel van Pruise en sedert 1871 ook van die Duitse Keiserryk gewees. Na die Eerste Wêreldoorlog is Malmedy in 1919 by België gevoeg (in die Tweede Wêreldoorlog het Malmedy aan Nazi-Duitsland behoort).

Die Malmedy-menseslagting: in die Tweede Wêreldoorlog het Waffen-SS-troepe op 17 Desember 1944 met masjiengewere op omtrent 150 ongewapende krygsgevangenes naby Malmedy gevuur.

## Eksterne skakels 
*  Amptelike webwerf
Telemachusspruit

Die **Telemachusspruit** is 'n spruit wat in die Oos-Kaap van Suid-Afrika vloei. Die Telemachusspruit lê in die opvanggebied van die Oranjerivier. Dit is 'n sytak van die Holspruit wat by die Kraairivier aansluit, oppad na sy monding aan die Oranje by Aliwal-Noord.

## Oorsprong 
*

## Monding 
*

## Eksterne skakel 
* Google-kaart van die Telemachusspruit se monding by Geonames.org (cc-by)

## Verwysings
Gavin McInnes

**Gavin Miles McInnes** (gebore 17 Julie 1970) is 'n Amerikaanse akteur en vervaardiger.

## Eksterne skakels
*